cyanic-selkie/wikianc huggingface dataset:
Pietų Amerikos gandras
Išvaizda
Baltojo gandro dydžio. Kūno ilgis 97 – 102 cm, o ūgis – 85 cm. Atstumas tarp išskleistų sparnugalių yra 150–180 cm. Patinas sveria 4 200 g, o patelė – 3 800 g. Kūnas baltas, tik plasnojamosios plunksnos juodos. Aplink akis, snapo link plikos, raudonos odos plotas. Rainelė gelsva. Snapas nuo pamato iki pusės – pilkas, o iki galiuko – raudonas. Kojos raudonos.
Biologija
Medžioja pavieniai arba nedidelėse grupėse. Maisto ieško tankioje vandens augalijoje. Minta vandens gyvūnais: varliagyviais, žuvimis, vėžiagyviais, vabzdžiais, ropliais, vandeniniais graužikais. Prieš pakildamas į orą 2 – 3 kartus pašoka, intensyviai plasnodamas sparnais. Skrenda ištiesęs kaklą. Balsas tylus švilpimas. Kalena snapu.
Kolonijiniai paukščiai. Peri 5 – 15 porų grupėse. Lizdavietė visada šalia vandens. Lizdą krauna 1 – 6 metrų aukštyje arba tankiose nendrėse, ant žemės. 2 m skersmens ir 70 cm gylio lizdas kraunamas iš šakų, o išklojamas žole. Dėtyje 3 – 4 balti kiaušiniai. Inkubacija trunka 29 – 32 dienas. Išsiritę paukščiukai yra apaugę baltais pūkais, po savaitės pasirodo antrieji tankūs, juosvai pilki pūkai. Penkių savaičių jaunikliai apaugę juodomis plunksnomis. Po septynių savaičių pasirodo baltos plunksnos ir jaunikliai pradeda mokytis skraidyti. Trijų mėnesių jaunikliai išvaizda panašūs į suaugusius. Jauniklius maitina abu tėvai. Patinai lytiškai subręsta 3 metų, o patelės – 4.
Z kategorijos filmas
right|150px|thumb|Itin mažo biudžeto Edo Vudo filmas „Planas 9 iš kosmoso“ (1959) tapo vienu žinomiausių Z kategorijos filmų. Z kategorijos filmas – mažo biudžeto, prastesnės kokybės nei B kategorijos filmas. Terminas „Z filmas“ atsirado 7-ojo dešimtmečio viduryje kaip neformalus tam tikrų filmų, kurių tikrai negalima pavadinti aukščiausios A kategorijos filmais, pavadinimas. Netrukus Z filmais imta vadinti mažo biudžeto filmus, kurių kokybės standartai yra žemesni nei daugumos B kategorijos ar net vadinamųjų C filmų. B kategorijos filmų scenarijus vidutiniškas, aktoriai palyginti mažai žinomi arba debiutantai, tačiau B filmų apšvietimas, filmavimas ir paruošimas yra gana neblogi.
Z kategorijos filmo pavyzdys galėtų būti Edo Vudo 1959 m. „Planas 9 iš kosmoso“.
Ylakių tvenkinys
Ylakių tvenkinys – tvenkinys Lietuvoje, Skuodo rajone, Ylakių miestelio pietrytiniame pakraštyje. Sudarytas užtvenkus K-2 upelį (Kūlupio intakas) 1,8 km nuo jo žiočių. Tvenkinio ilgis iš šiaurės į pietus – 0,71 km, plotis – iki 0,24 km. Altitudė 89 m. Šiaurinis tvenkinio galas užpelkėjęs. Krantai žemi, vietomis apaugę medžiais. Aplinkui plyti pievos ir dirbami laukai. Šalia įsikūręs Gedrimų kaimas, į pietus – Ylakaičių kaimas. Vakarine pakrante eina kelias Nr.3706 (Ylakiai – Raudoniai – Barstyčiai).
Tvenkinys įrengtas 1977 m.
Čavusų apskritis
Čavusų apskritis – buvęs teritorinis vienetas dabartinėje rytų Baltarusijoje. Centras – Čavusai. 1897 m. buvo 88,7 tūkst. gyventojų.
Istorija
Apskritis įkurta 1777 m. balandžio 2 d. Rusijos imperijoje ir priklausė Mogiliavo gubernijai. Po I pasaulinio karo panaikinta.
Suskirstymas
1913 m. apskrityje buvo 9 valsčiai.
Léo Ribeiro
Leonardas Ribeiro da Kruzas (Léo Ribeiro arba Leonardo Ribeiro Da Cruz; g. 1994 m. birželio 4 d.) – futbolininkas iš Brazilijos, rungtyniaujantis saugo pozicijose.
Karjera
Profesionalo karjerą saugas pradėjo „CA Juventus“ ekipoje, po to rungtyniavo „Linense-SP“, „Rio Preto EC“ ir „Sao Bernardo-SP“ klubuose. Iš pastarosios ekipos saugas trumpam persikėlė į Tailandą, tačiau netrukus grįžo į Braziliją ir karjerą tęsė „Nacional SP“, kur 2020 m. sezoną.
FC Džiugas
2021 m. pranešta, kad sutartis buvo pasirašyta su A lygos debiutantais Telšių „Džiugo“ klubu. Žaidėjas jau pirmose rungtynėse prieš FC Hegelmann Litauen pasižymėjo įvarčiu. Žemaičiai šventė pergalę rezultatu 2:1. 2021 m. balandžio 3 d. prieš FK Kauno Žalgiris pelnė įvartį, kuris padėjo iškovoti tašką (galutinis rezultatas 1:1). 2021 m. gegužės 27 d. pelnė pirmą rungtynių įvartį prieš A lygos lyderę Marijampolės „Sūduvą“. Galutinis rezultatas buvo 2:1 ir žemaičiai šventė istorinę pergalę.
2021 m. birželio 15 d. LFF taurės aštuntfinalio rungtynėse prieš Be1 NFA pasižymėjo įvarčiu ir padėjo Telšių „Džiugui“ nugalėti varžovus rezultatu 6:0.
2021 m. liepos 10 d. rungtynėse prieš FK Riteriai pasižymėjo įvarčius ir svarbiai prisidėjo prie žemaičių pergalės galutiniu rezultatu 2-0.
2021 m. liepos 16 d. pelnė įvartį rungtynėse prieš Gargždų „Bangą“. Žaidėjas pasižymėjo 12 min. ir išvedė telšiškius į priekį 1:0, tačiau galutinis rungtynių rezultatas lygus 1:1.
2021 m. rugpjūčio 6 d. rungtynėse prieš Kėdainių „Nevėžį“ išprovokavo pražangą, o vėliau pats realizavo 11 m. baudinį. Galutinis rungtynių rezultatas 2:0 telšiškių naudai.
2021 m. rugpjūčio 21 d. išplatintas pranešimas, kas žaidėjas palieka klubą ir keliasi į Kiprą.
Aradipu „Omonia“
Léo Ribeiro tapo Antrajame divizione žaidžiančios Aradipu „Omonia“ ekipos nariu.
Statistika
Spalvų reikšmės:
Bychavo apskritis
Bychavo apskritis (1777–1852 m. Starobychavo apskritis) – buvęs teritorinis vienetas dabartinėje rytų Baltarusijoje. Centras – Bychavas. 1897 m. buvo 124,8 tūkst. gyventojų.
Istorija
Bychavo apskritis įkurta 1773 m. rugpjūčio 2 d. Rusijos imperijoje, 1777 m. balandžio 2 d. ji pervadinta Starobychavo vardu, nuo 1896 m. priklausė Baltarusijos gubernijai, nuo 1802 m. – Mogiliavo gubernijai. 1852 m. pervadinta Bychavo vardu. Panaikinta po I pasaulinio karo.
Suskirstymas
1913 m. apskrityje buvo 10 valsčių.
Kultūrinis pliuralizmas
Kultūrinis pliuralizmis – sociologijoje aplinkybės, kurioms susidarius etninės mažumos dalyvauja šalies visuomeniniame gyvenime, laikantis tam tikrų vyraujančai kultūrai būdingų moralinių normų, tačiau išlaikant savo kultūrinius ypatumus; Politinė doktrina, teigianti, kad visuomenė gauna naudos iš tokių aplinkybių. Anot jos šalininkų, kultūrinis pliuralizmas, neatsiejamas nuo demokratinio konteksto, skatina kultūrinius mainus. Tokios pozicijos laikosi ir UNESCO, kuri 2001 m. priėmė visuotinę kultūrų įvairovės deklaraciją.
Artur Noga
Artur Noga (g, 1988 m. gegužės 2 d. Racibuže) – Lenkijos sprinteris ir olimpinės rinktinės narys. Europos atletikos iki 23 metų čempionato auksinio medalio savininkas. 2008 m. vasaros olimpinių žaidynių 5 vietos laimėtojas.
Pasiekimai
1 – čempionato rekordas.
Niagara Folsas
Niagara Folsas :
Airbus Beluga XL
Airbus Beluga XL – ypač didelės talpos krovininis oro laineris, gaminamas Airbus S.A.S. koncerno Tulūzoje (Prancūzija). Orlaivis gaminamas Airbus A330-200 platformos pagrindu. Airbus Beluga XL yra skirtas gabenti kitus orlaivius ir jų dalis bei pakeitė nuo 1995 m. naudotą Airbus Beluga.
Airbus Beluga XL programa pradėta 2014 m. lapkritį su planais pagaminti 5 tokius lėktuvus. Jie bus apie 30 proc. talpesni už pirmuosius Airbus Beluga.
Pirmasis Beluga XL, dar be variklių, iš gamyklos išriedėjo 2018 m. sausio 4 d. Pirmiesiems bandymams bus skirta beveik 1000 valandų skrydžių.
Pirmąjį skrydį orlaivis atliko 2018 m. liepos 19 d.
Šis orlaivis buvo pradėtas naudoti 2020 m. sausio 9 d.
Klaipėdos technologijų mokymo centras
Klaipėdos technologijų mokymo centras (anksčiau Klaipėdos siuvimo ir paslaugų verslo mokykla) – valstybinė profesinio mokymo įstaiga, teikianti pirminį ir tęstinį profesinį mokymą. Įsikūrusi Klaipėdoje, Puodžių g. 10. Įstaigos kodas – 190974424. Mokymo kalba – lietuvių.
Centre įsteigti šeši skyriai: IRT (informacijos ir ryšio technologijų), Inžinerijos, Menų, Paslaugų, Tekstilės ir tęstinio mokymo, Gimnazijos. Be kitų, įgyvendinamos profesinio mokymo programos kurtiesiems ir neprigirdintiesiems, taip pat – profesinio mokymo programos kartu su vidurinio ugdymo programa. 2016 m. mokykloje mokėsi 646 mokiniai, buvo 28 grupės, dirbo 62 pedagogai. Centras yra UNESCO asocijuotųjų mokyklų tinklo narys.
Istorija
Nuo 1996 m. pradėta vykdyti vidurinio ugdymo programa. 2000 m. išleista pirmoji abiturientų laida. 2006 m. akredituota vidurinio ugdymo programa, įsteigtas Gimnazijos skyrius. Nuo 2012 m. mokykla pradėjo vykdyti pagrindinio ugdymo II dalies programą.
2016 m. Švietimo ir mokslo institucijų registre institucijos pavadinimas „Klaipėdos siuvimo ir paslaugų verslo mokykla“ pakeistas į „Klaipėdos technologijų mokymo centras“.
2022 m. rugsėjo 1 d. prie Centro buvo prijungta Klaipėdos paslaugų ir verslo mokykla. Klaipėdos technologijų mokymo centras tapo dižiausia profesinio rengimo įstaiga Klaipėdos regione.
Osa (Graikija)
Osa, arba Kisavas  – kalnas Graikijoje, rytų Tesalijoje, priklauso Larisos nomui. Kalno aukštis virš jūros lygio – 1978 m. Osa yra prie Termos įlankos, į šiaurę nuo Pelijo ir į pietus nuo Olimpo. Nuo pastarojo Osą skiria Tempų slėnis, pro kurį teka Pinėjo upė.
Jūriniuose šlaituose plyti tankūs valgomojo kaštainio, europinio kukmedžio , platanalapio klevo ir paprastojo kaštono  miškai. Ties 400 m dažnesnis tampa bukas, kurį aukštesnėse vietose pakeičia makedoninis kėnis , maišytas su kedriniu kadagiu , skroblalape ostrija ir gudobele. Kalno viršūnė turi akmeningų atodangų, tačiau žemiau jos driekiasi pievos.
Graikų mitologijoje aloadai Otas ir Efialtas, siekdami pakilti pas dievus, į dangų, pasinaudojo kalnu. Jie prievarta norėjo padaryti savo žmonomis Artemidę ir Herą, todėl grasino dievams pastatysią ant Olimpo Osos kalną, o ant Osos – Pelijo kalną.
FC Yellow Boys Weiler-la-Tour
Senasis klubas
Klubo ištakos siekia 1931 m. liepos 15 d., kai buvo įkurtas FC Yellow Boys. 1938 m. šis klubas nustojo gyvuoti.
Naujasis klubas
1954 m. gruodžio 17 d. įkurtas naujasis klubas. Ilgą laiką rungtyniavo žemesniuose divizionuose, o vėliau pateko į Ehrenpromotion (antrą pakopą).
2017–2018 m. rungtyniavo Pirmame divizione Serie 2 ir liko ketvirtoje vietoje.
2018–2019 m. Pirmame divizione Serie 2 buvo antroje vietoje. Po sezono perkelti į antrą pakopą ir rungtyniavo Foussball Éierepromotioun.
Foussball Éierepromotioun (II)
2019–2020 m. sezone čempionatas buvo nutrauktas dėl pandemijos. Tuo metu ekipa buvo vienuoliktoje vietoje. Nugalėtojai liko neišaiškinti.
2020–2021 m. prasidėjo, tačiau buvo nutrauktas. Tuo metu ekipa buvo šeštoje vietoje. Nugalėtojai liko neišaiškinti.
2021–2022 m. sezone rungtyniavo Foussball Éierepromotioun lygoje (Promotion d’Honneur), kurioje užėmė devintą vietą.
Stadionas
Namų rungtynes žaidžia Stade Am Dieltchen – futbolo stadione, kurio talpa 2 tūkst. žiūrovų. Stadiono veja – dirbtinė danga.
Algimantas Kaminskas (1944)
Algimantas Kaminskas (g. 1944 m. balandžio 28 d. Kybartuose) – Lietuvos žurnalistas, redaktorius, rašytojas.
Biografija
1973 m. baigė Vilniaus aukštąją partinę mokyklą, 1978 m. baigė Vilniaus universiteto Istorijos fakulteto žurnalistikos specialybę.
1973–1975 m. Kėdainių rajono laikraščio „Tarybinis kelias“ korektorius, korespondentas, 1975–1977 m. – Kėdainių biochemijos gamyklos direktoriaus padėjėjas, 1977–1978 m. – Jurbarko tarpkolūkinės statybos organizacijos pirmininko pavaduotojas, 1978–1980 m. – LKP Kėdainių rajono komiteto instruktorius, 1980–1984 m. – Kėdainių rajono laikraščio „Tarybinis kelias“ redaktoriaus pavaduotojas. 1984–2008 m. – Panevėžio rajono laikraščio „Tėvynė“ vyr. redaktorius. 1990 m. įsteigė leidyklą „Tėvynė“.
Taimanava
Taimanava – kaimas rytų Baltarusijoje, 12 km į pietus nuo Bychavo.
Algimantas Kaminskas (1944)
Biografija
Nuo 1982 m. Lietuvos rašytojų sąjungos narys.
Taimanava
Istorija
XIX a. buvo kaimas, Bychavo apskrities Taimanavos valsčiaus centras, vėliau priklausė Naujojo Bychavo valsčiui.
Algimantas Kaminskas (1944)
Biografija
Spaudoje rašo nuo 1956 m., daugiausia kaimo tematika.
Čerykavo apskritis
Čerykavo apskritis – buvęs teritorinis vienetas dabartinėje rytų Baltarusijoje. Centras – Čerykavas. 1897 m. buvo 150,3 tūkst. gyventojų.
Istorija
Apskritis įkurta 1773 m. rugpjūčio 2 d. Rusijos imperijoje, priklausė Mogiliavo gubernijai. Po I pasaulinio karo panaikinta.
Suskirstymas
1913 m. apskrityje buvo 16 valsčių.
Direktorija
Direktorija  – Prancūzijos Respublikos vykdomosios valdžios aukščiausioji institucija laikotarpiu nuo 1795 m. spalio 26 d. iki 1799 m. lapkričio 9 d. Direktorijos valdymas buvo įvestas po to, kai 1795 m. rugpjūčio 17 d. plebiscitu buvo priimta ir nuo 1795 m. rugsėjo 26 d. įsigaliojo naujoji Prancūzijos Konstitucija. Pagal Konstituciją taip pat buvo įteisintas pirmasis Prancūzijos istorijoje dviejų rūmų parlamentas. Parlametą rinkti galėjo turto ir šėlsmo cenzais apriboti vyrai. Parlamentą sudarė 500 atstovų Taryba (le Conseil des Cinq-Cents – 500 taryba) ir 250 seniūnų taryba (le Conseil des Anciens – Seniūnų taryba). Kasmet buvo perrenkama trečdalis abiejų tarybų atstovų. Įstatymų leidybą vykdė 500 Taryba, kurie įsigaliodavo pritarus Seniūnų tarybai.
Vykdomoji valdžia atiteko 5 „direktoriams“, kuriuos kasmet išrinkdavo Seniūnų taryba iš 500 tarybos pasiūlytų kandidatų sąrašo. Kiekvienais metais vienas Direktorijos narys burtų keliu buvo keičiamas kitu.
Direktorijos veikla
Kadangi naujoji 1795 m. priimta Konstitucija nenumatė, kaip reikia spręsti vykdomosios ir įstatymų leidybos valdžios konfliktus, todėl Direktorija jai nepalankius tarybų sprendimus, taip pat 1797 m. rinkimų rezultatus, malšino pasitelkdama kariuomenę. Direktorijos valdymui aktyviai priešinosi opozicija, net rengdama (1796) m. sąmokslus. Direktorijos valdymo metu vyko daug bruzdėjimų. Direktorijos valdymo metu Prancūzijos kariuomenė, vadovaujama Napoleono pasiekė pergalių Egipte. Pergalės labai padidino Napoleono populiarumą. Direktorijos sprendimu, 1799 m. rugpjūčio 23 d. Napoleonas paliko Egiptą ir išvyko į Prancūziją. Direktorija bijojo, kad Antrosios koalicijos pajėgos įsiverš į Prancūziją. Napoleonui grįžus, vienas Direktorių – Sieyes – jam pasiūlė įvykdyti perversmą ir pakeisti konstituciją. Sieyes tikėjosi tokiu būdu užsitikrinti valdžią. 1799 m. lapkričio 9 d. prasidėjo perversmas, kurio metu per dvi dienas kariams, vadovaujamiems Napoleono, pavyko perimti valdžią. Napoleonas paskelbė naują 1799 m. konstituciją, kurioje buvo numatytas Konsulato, susidedančio iš trijų konsulų, valdymas. Napoleonas užsitikrino savo, kaip Pirmojo Konsulo, išrinkimą.
Arjavarta
thumb|250px|Apytikslės Arjavartos ribos [[Vedų civilizacija|Vedų civilizacijos laikotarpiu]] Arjavarta ( – 'arijų buveinė') – Indijos (šiaurinės dalies) pavadinimas, sutinkamas senojoje sanskrito literatūroje. Apėmė dabartinę Indo–Gangos lygumą. Arjavartoje susiklostė budizmas, džainizmas, hinduizmas.
Pasak Manaus įstatymo (2.22), Arjavarta yra „žemė tarp Himalajų ir Vindhjos, nuo rytų iki vakarų jūros“. Vasištha Dharmasutra (I.8-13) ją apibūdina esant į rytus nuo ten, kur Sarasvatė išdžiūva dykumoje, į vakarus nuo Kalakavanos, į šiaurę nuo Parijatros ir Vindhjos kalnų ir į pietus nuo Himalajų. Panašus apibūdinimas sutinkamas Baudhana Dharmasutroje, nors kitur Arjavarta suvokiama tik kaip Gangos–Jamunos tarpupis.
Kai kuriose dharmasutrose aprašomi apsivalymo ritualai, kuriuos turi atlikti arijas, sugrįžęs iš žemių už Arjavartos ribų.
Japonijos lietuvių bendruomenė
Japonijos lietuvių bendruomenė − Japonijoje gyvenančius lietuvius vienijanti organizacija, Pasaulio lietuvių bendruomenės narė. Įkurta 2005 m. sausio 10 d., o steigiamajame susirinkime dalyvavo 28 žmonės. Kartu su Lietuvos ambasada Japonijoje rengia valstybinių ir religinių švenčių minėjimus (Kalėdų, Velykų proga, paminėti Vasario 16 d., sugiedoti Tautišką giesmę liepos 6 d.), nuo 2007 m. organizuoja lituanistinę mokyklėlę „Šaltinėlis“. Aktyvios bendruomenės narės Giedrės Oki iniciatyva, organizuojama sekmadieninė lietuvių mokyklėlė „Pelėdžiukai“.
Bendruomenė plėtoja Japonijos ir Lietuvos ryšius, pristato Lietuvos tradicijas Japonijoje, organizuoja įvairius renginius, kuriuose pasakojama apie Lietuvą.
Pirmoji bendruomenės pirmininkė - Rūta Verp. Vėliau ją pakeitė Daiva Maekava. Nuo 2023 m. balandžio mėnesio pirmininkauja Audrius Sabūnas.
Albanijos demografija
Šiame straipsnyje pateikiami statistiniai duomenys apie Albanijos demografiją.
Gyventojų skaičius:  3 639 453 (2009 m. apskaičiavimai) thumb|right|240px|Gyventojų amžiaus piramidė |thumb|right|240px|Populiacijos kitimas 1961 - 2003 m. Gyventojų skaičius pateikiamas tūkstančiais. Struktūra pagal amžių: Amžiaus mediana:
Metinis populiacijos prieaugis: 0,546 % (2009 m. apsk.)
Gimstamumas: 15,29 gimimų/1000 gyv. per metus (2009 m. apsk.)
Mirtingumas: 5,44 mirčių/1000 gyv. per metus (2008 m. apsk.)
Migracijos indeksas (per metus imigravusių į šalį ir emigravusių iš šalies žmonių skirtumas): -4,28 migrantų/1000 gyv. (2009 m. apsk.)
Kūdikių mirtingumas per pirmuosius gyvenimo metus: 18,62 mirusiųjų/1000 gimimų (2009 apsk.)
Vidutinė gyvenimo trukmė:
Vyresnių nei 15 metų žmonių raštingumas:
Kruopių I tvenkinys
Kruopių I tvenkinys – tvenkinys Lietuvoje, Skuodo rajone, 2,5 km į pietvakarius nuo Barstyčių. Sudarytas užtvenkus Katupio upelį (Šatos intakas) 2,6 km nuo jo žiočių. Tvenkinio ilgis iš pietvakarių į šiaurės rytus – 0,61 km, plotis – iki 0,46 km. Altitudė 135,6 m. Krantai neaukšti. Pietinėje pakrantėje stūkso Barstyčių miškas, šiaurinėje – dirbami laukai ir pievos. Priešsroviui už 0,13 km telkšo Kruopių II tvenkinys. Šalia įsikūręs Kruopių kaimas.
Klaipėdos mūšis 1257 m.
Klaipėdos mūšis – mūšis tarp žemaičių ir Livonijos ordino vokiečių, įvykęs 1257 m. prie dab. Klaipėdos.
Istorija
Kai Lietuvos valdovas Mindaugas 1257 m. Livonijos ordinui perleido didumą Žemaitijos, žemaičių kunigaikštis Alminas, vadovavęs Žemaičių žemių konfederacijai, ėmėsi organizuoti pasipriešinimą.
1253 m. strategiškai svarbioje kuršių žemės vietoje – Dangės žiočių kairiajame krante vokiečių pastatyta Klaipėdos pilis kėlė pavojų kuršiams ir žemaičiams. 1256–1257 m. sandūroje Livonijos krašto magistras Anas fon Zangershauzenas buvo išrinktas Vokiečių ordino didžiuoju magistru. Į savo ankstesnes pareigas jis paskyrė buvusį Karaliaučiaus pilies komtūrą Burchardą Hornhauzeną, kuriam bemaž iš karto teko susidurti su rimtu iššūkiu, mat, Klaipėdos apylinkėse pasirodė žemaičių kariuomenė. Paskubomis surinkęs apie tūkstantį karių (per 40 ordino riterių ir apie 500 kuršių) Burchardas Hornhauzenas išskubėjo ten, bet jis akivaizdžiai neįvertino priešo pajėgumo. Apie tai, kad mūšis pasibaigė  Ordino pralaimėjimu duomenų nėra, greičiausiai buvo lygiosios, nes po mūšio žemaičiai vyko į Rygą sudaryti dvejų metų paliaubu su Ordinu. Žuvo 12 riterių. Pats Burchardas Hornhauzenas ir Mėmelio komtūras Bernardas Harenas buvo sužeisti ir tik per didžiausią vargą sugebėjo prasimušti į Klaipėdą.
Žemaičiams kunigaikštis Alminas vadovavo ir 1259 m. Skuodo mūšyje bei 1260 m. Durbės mūšyje.
Goon Moon
Goon Moon yra Amerikos roko grupė, kurią įkūrė Jeordie White (dar žinomas kaip Twiggy Ramirez) ir Chris Goss. Jie išleido mini-LP 2005 I Got a Brand New Egg Layin' Machine ir 2007 gegužės 8 dieną pilną albumą Licker's Last Leg. Prie pirmojo albumo leidimo prisidėjo Josh Homme, Josh Freese bei vienas įžymiausių desert rock atlikėjų Dave Chatching. Po to be šių žmonių Goss'as bei White'as tęsė darbus ir kėlė juos į socialinį tinklą Twitter.
Istorija
Po 2002 m. White'o išėjimo iš Marilyn Manson, Josh Homme susirado Goss'ą ir White'ą, kurie ilgą laiką buvo Homme'o fanai ir padėjo jiems dirbti. 2005 jie išleido pirmąjį albumą, pavadintą I Got a Brand New Egg Layin' Machine su Suicide Squeeze Records. White'as parašė muzikalų bei atspindintį gyvenimą mini-LP su dešimties folklorinių baladžių kolekcija. Vėliau, po dvejų metų, Goon Moon išleido LP, pavadintą Licker's Last Leg, kuriame buvo ir Bee Gees daina Every Christian Lion Hearted Man Will Show You.
Kruopių II tvenkinys
Kruopių II tvenkinys – tvenkinys Lietuvoje, Skuodo rajone, 3 km į pietvakarius nuo Barstyčių. Sudarytas užtvenkus Katupio upelį (Šatos intakas) 3,2 km nuo jo žiočių. Tvenkinio ilgis iš pietų į šiaurę – 0,49 km, plotis – iki 0,13 km. Altitudė 139,5 m. Krantai neaukšti, beveik ištisai apaugę medžiais. Pasroviui už 0,13 km telkšo didesnis Kruopių I tvenkinys. Tvenkinį supa Barstyčių miškas. Pietinis galas užpelkėjęs. Į rytus įsikūręs Kruopių kaimas, pietrytine pakrante eina kelias.
Disleksija
Disleksija arba skaitymo raidos sutrikimas – sutrikimas, charakterizuojamas su sunkumais, susijusiais su mokymusi skaityti sklandžiai ir su tiksliu suvokimu, nepaisant vidutinio ar didesnio nei vidutinis intelekto.
Simptomai
Disleksijai priskiriami ir sunkumai su: fonologiniu apdorojimu, dešifravimu (užrašytų simbolių (raidžių) perkodavimu į garsus), verbaliniu ir ortografiniu suvokimu, informacijos apdorojimo greičiu, darbine atmintimi ir greito automatizuoto įvardinimo sunkumais.
Disleksiją turtintys mokyklinio amžiaus vaikai gali turėti įvairius simptomus; įskaitant sunkumus identifikuojant ar generuojant žodžius, kurie rimuojasi, ar problemos skaičiuojant skiemenis žodžiuose (sutrikimai fonologiniame suvokime), sunkumai sudalinti žodžius į atskirus garsus ar garsų sudėliojimas į visumą (žodį), sunkumai su žodžių atitaisymu ar problemų įvardijimu (anominė afazija),  dažnas prastas tarimas, kuris buvo vadinamas disortografija ar disgrafija (ortografija), viso žodžio spėliojimas, ir tendencijos praleidinėti ar pridėti raides ar žodžius, kai rašoma ir skaitoma yra klasikiniai simptomai.
Mitai
Dažna klaidinga pažiūra apie disleksiją yra ta, jog disleksiją turintys žmonės žodžius rašo atvirkščiai: iš dešinės į kairę, ar judina raides aplink, kai skaito – tai būdinga itin mažai disleksiją turinčių populiacijai. Asmenys, turintys disleksijos sutrikimą, yra lengviau diagnozuojami pagal: skaitymo tikslumą, sklandumą, ir rašymo įgūdžius, kurie nesutinka su individų intelektu iš pirmos apžiūros. Žinoma, dažnai disleksiją turintys asmenys turi ir papildomų neurologinių sutrikimų.
Paplitimas
Apytikris disleksijos paplitimas bendroje anglakalbių gyventojų populiacijoje yra 5–17 % Disleksija yra pats dažniausias mokymosi sutrikimas. Berniukams disleksija nustatoma 2-3 kartus dažniau nei mergaitėms. Didesnį skaitymo sunkumų paplitimą tarp berniukų galima paaiškinti jų silpnesniais dėmesio kontrolės gebėjimais bei dažnesniu aktyvumo ir hiperaktyvumo sutrikimo pasireiškimu, kuris yra disleksijos gretutinis sutrikimas.
Priežastys
Tyrinėtojai bandė ieškoti biologinių disleksijos priežasčių, nes liga buvo atrasta dar 1881 m. ir terminas dyslexia buvo pasiūlytas dar 1887 m. Disleksijos etiologijos teorijos vis dar vystomos ir nėra pilnai aprašytos.
Disleksija taip pat gali atsirasti po smegenų pažeidimo; dažnai vadinamo aleksija, tokios disleksijos gali būti: Įgyta „paviršinė“ disleksija atsiranda dėl smegenų pažeidimo žmogui (kuris prieš tai neturėjo disleksijos). Pastebimos daromos tarimo klaidos, kurios parodo sutrikimą kalbos srityje ar ryšyje su kitomis sritimis.
Neuroanatomija
Neurologiniais tyrinėjimais, moderniomis diagnostikos priemonėmis, kaip kad funkcinis magenetinis rezonansas ir pozitronų emisijos tomografija, pavyko atrasti koreliaciją tarp funkcinių ir struktūrinių pokyčių vaikų, turinčių skaitymo sutrikimų, smegenyse. Kai kuriems pacientams, turintiems disleksiją, tyrimai rodo mažesnę elektrinę aktivaciją jų kairiųjų pusrutulių dalyse, kurios atsakingos už skaitymą, kaip, pavyzdžiui, apatinis priekinis vingis, apatinė parietalinė skiltis bei vidurinė ir ventralinė pakaušio žievė.
Smegenų aktivacijos tyrimai naudojant PET tyrinėjant kalbą sukėlė proveržį šioje srityje, suvokiant nervų sistemos pagrindus įtakojant kalbą. Elementai:
Funkcinis magnetinis rezonansas turintiems disleksiją suteikė svarbios informacijos, palaikančios sąveiką tarp smegenėlių ir galvos smegenų žievės taip pat, kaip ir kitų smegenų struktūrų.
Genetika
Genetiniai disleksijos tyrimai tiria smegenis sirgusiųjų disleksija po autopsijos. Kai tyrėjai pažvelgė į anatominius (struktūrinius) pokyčius, jie pastebėjo skirtumą kalbos centre šį sutrikimą turinčių smegenyse, kur susidarė mikroskopiniai smegenų žievės išsigimimai, vadinami ektopijomis, bei, rečiau, kraujagyslių mirkroskopiniai nenormalūs išsivystymai, o kartais smegenų žievės išsigimimai, susidarantys kaip mikroskopiniai vingiai.
Genų-aplinkos sąveika
Tyrimai ištyrė genų ir aplinkos santykį skaitymo sutrikimuose, studijuojant dvynius, kuriuose ištirta proporcija tarp paveldimumo ir aplinkos faktorių įtaka, kaip, pavyzdžiui, tėvų ir mokytojo mokymo kokybės tyrimas parodė, kad genetika turi didesnį poveikį padedančioje mokytis aplinkoje, negu mažiau mokymuisi optimalioje aplinkose.
Disleksijos valdymas
Disleksijos intervencijai su alfabetinėmis rašymo sistemomis fundamentalus tikslas yra pagerinti vaiko suvokimą tarp grafinių (raidės) ir foninių (garsų) komponentų, bei suderinti juos su rašymu ir tarimu, mokant sulieti garsus į žodžius. Tyrimai nustatė, jog mokymas akcentuojant vaizdinę kalbą (skaitymą) ir ortografiją (tarimą) duoda ilgiau trunkančius rezultatus negu vien tik sakytinis fonologinis mokymas. Ankstyva intervencija, kol kalbos sritys smegenyse vis dar vystosi yra pats sėkmingiausias būdas sumažinti ilgalaikius poveikius, formuojantis ligai.
Jei vaikui nuo ankstyvo amžiaus skiriamas specialus dėmesys, dirbama su kalbos specialistais, pedagogais ir psichologais, įtraukiami tėvai, galima išvengti įvairių su disleksija susijusių problemų ir išmokti sėkmingai susigyventi su šiuo sutrikimu. Specialistų darbo tikslai - ne tik skaitymo sunkumų įveikimas, bet ir mokymasis, kaip spręsti įvairias problemas. Mokomasi stiprinti turimus gebėjimus, naudotis kita nei žodinė informacija ir uišmokti nekaltinti savęs dėl patiriamų skaitymo sunkumų.
Lietuvoje
Lietuvoje 16-19 % mokyklose besimokančių specialiųjų ugdymo poreikių turinčių vaikų susiduria su mokymosi sutrikimais, kurių simptomas dažnai yra skaitymo sunkumai.
Malaizijos himnas
Malaizijos valstybinis himnas (Negaraku) – Malaizijos valstybinis simbolis. Buvo priimtas 1957 metais po to, kai Malajos Federacija iškovojo nepriklausomybę nuo Didžiosios Britanijos. Himno pavadinimas "Negaraku" malajų kalba reiškia "Mano šalis".
Istorija
Tuo metu kai Malaizija gavo nepriklausomybę, kiekviena iš šalies valstijų turėjo savo atskirą himną, tačiau šalis bendro himno neturėjo. Tunku Abdulas Rahmanas, šalies ministras pirmininkas pasiūlė išrinkti šalies himną. Buvo paskelbtas konkursas, tačiau nei vienas iš 514 dalyvių nelaimėjo. Toliau buvo sugalvota kviesti garsius viso pasaulio kompozitorius, tačiau ir jie negalėjo sukurti tinkamo Malaizijos šalies himno, todėl komitetas tiesiog perkūrė vienos iš valstijos – Perako himno melodiją, kuriai buvo parašyti žodžiai.
Čarniakouka
Istorija
XIX a. buvo kaimas, Bychavo apskrities Čarniakoukos valsčiaus centras, vėliau priklausė Byčės valsčiui.
Gomelio apskritis
Gomelio apskritis (1777–1854 m. Bielicos apskritis) – buvęs teritorinis vienetas dabartinėje rytų Baltarusijoje (maža rytinė dalis buvo dabartinės vakarų Rusijos teritorijoje). Centras – Gomelis. 1897 m. buvo 224,7 tūkst. gyventojų.
Edmond de la Fontaine
Edmonas de La Fontenas (, 1823 m. liepos 24 d. – 1891 m. birželio 24 d.), dar žinomas slapyvardžiu „Dicks“ – Liuksemburgo teisininkas ir poetas, žinomas dėl savo kūrybos liuksemburgiečių kalba. Jis laikomas nacionaliniu Liuksemburgo poetu ir kartu su Mišeliu Lencu ir Mišeliu Rodanžu yra viena svarbiausių figūrų Liuksemburgo literatūros istorijoje. Be to, jo „Luxemburger Sitten und Bräuche“ buvo viena įtakingiausių ankstyvųjų etnografijų apie Liuksemburgo gyventojus.
Remigijus Kančys
Remigijus Kančys (g. 1987 m. liepos 17 d.) – Lietuvos lengvaatletis, ilgų nuotolių bėgikas.
Gomelio apskritis
Istorija
Gomelio apskritis įkurta 1773 m. rugpjūčio 2 d. Rusijos imperijoje, 1777 m. balandžio 2 d. ji pervadinta Bielicos vardu, priklausė Mogiliavo gubernijai. 1854 m. birželio 13 d. pervadinta Gomelio vardu. Po I pasaulinio karo panaikinta.
Administracinis suskirstymas
1900 m. Gomelio apskričiai perduoti Palesės, Pokacio, Rečkų ir Staubuno valsčiai iš Rahačovo apskrities. 1913 m. apskrityje buvo 18 valsčių.
Remigijus Kančys
Biografija
2017 m. Hanoverio maratone Kančys pagerino asmeninį rekordą, kuris tapo trečiuoju greičiausiu laiku Lietuvos maratono bėgikų istorijoje. Taip pat įvykdė pasaulio čempionato normatyvą. 2017 m. pasaulio lengvosios atletikos čempionate Londone maratonininkas užėmė 24-ą vietą.
2019 m. Kauno maratone Kančys pagerino trasos rekordą bei pasiekė Lietuvos maratonuose lietuviams neregėtą laiką, 42,195 km distanciją nubėgęs per 2 val. 18 min. 36 sek. Tais pačiais metais Frankfurto maratoną jis įveikė per 2 val. 12 min. 50 sek., iškovojo 11 vietą, pagerino asmeninį rekordą ir pasiekė antrą rezultatą šalies istorijoje.
2022 m. Gente (Belgija) vykusiose pusmaratonio bėgimo varžybose pagerino sau priklausiusį Lietuvos rekordą (1:03:49).
Danijos futbolo varžybos 2023–2024 m.
Danijos futbolo varžybos 2023–2024 m.
Rungtynės dėl vietos Konferencijų lygoje
Dėl ketvirtosios vietos 2024–2025 m. UEFA Europos konferencijų lygoje įvyko papildomos rungtynės.
Horkų apskritis
Horkų apskritis – buvęs teritorinis vienetas dabartinėje rytų Baltarusijoje. Centras – Horkos. 1897 m. buvo 122,6 tūkst. gyventojų.
Istorija
Apskritis įkurta 1862 m. sausio 7 d. iš didžiosios dalies buvusios Kopysės apskrities. Ji buvo Rusijos imperijoje ir priklausė Mogiliavo gubernijai. Po I pasaulinio karo panaikinta.
Suskirstymas
1913 m. apskrityje buvo 12 valsčių.
Šiaurės Makedonijos futbolo varžybos 2018–2019 m.
Makedonijos futbolo varžybos 2018–2019 m.
Finalo rungtynės
-
El Progresas
El Progresas – miestas šiaurės Hondūre, Joro departamente. Miestas yra kelių kryžkelėje, todėl turistai vienaip ar kitaip dažniausiai aplanko jį. Dėl šios priežasties jis yra vienas iš svarbiausių šalies miestų. Dauguma keliautojų, kurie keliauja į San Pedro Sulą, Telą ar kitus miestus, vis tiek apsilanko El Progreso mieste. Miesto teritorija užima 547,5 km², pats miestas yra padalintas į tris geografinės zonas.
Ekonomika
Pagrindinis miesto pragyvenimo šaltinis – žemės ūkio pasėliai. Šalia miesto yra daug augalų plantacijų, auga bananai, alyvmedžiai ir daržovės. Be dirbamos žemės, El Progreso gyventojai taip pat augina gyvulius. Dėl unikalaus miesto išsidėstymo, jame pilna greito maisto užkandinių turistams, pavyzdžiui, „Pizza Hut“, „Popeye’s“, „Burger King“, „KFC“, „Applebees“, „Wendy's“, „Baskin Robins“, „Dunkin' Donuts“ ir kiti. Išaugus paklausai, 2007 m. buvo atidarytas modernus prekybos centras, pavadintas „Megaplaza“, kuriame yra daug hondūriškų ir amerikietiškų parduotuvių, restoranų bei kino teatras.
Mico Quemado
Kalnynas pavadinimu Mico Quemado yra viena iš pagrindinių miesto pramogų. Į rytus nuo miesto driekiasi daugiau nei 280 km² kalnyno, kuris yra saugomas Hondūro vyriausybės. Šis kalnynas yra turtingas savo egzotiškomis gyvūnų rūšimis.
El Progresas kai kada vadinamas „dviračių miestu“, nes dauguma žmonių naudoja juos vietoje kitų transporto priemonių. Tai ypač išryškėja tarp vidutinės klasės žmonių.
Ulua upė
thumb|right|Sugriuvęs [[Ulua tiltas El Progrese iš paukščio skrydžio]] Ši upė yra viena ilgiausių visoje šalyje. Ji teka pro Santa Barbaros departamentą, Korteso, Joro bei Atlantidos departamentą. Iš viso jos ilgis siekia per 400 kilometrų. Ši upė taip pat yra viena pavojingiausių Hondūre. Dėl audrų bei ciklonų upė dažnai patvinsta.
Paciarajeuka
Paciarajeuka – kaimas rytų Baltarusijoje, 22 km į šiaurės vakarus nuo Slauharado.
Istorija
XIX a. buvo Bychavo apskrities Paciarajeukos valsčiaus centras, vėliau buvo Douhi Mocho valsčiuje.
Narvydiškio dvaras
Narvydiškio dvaras – Širvintų rajone, Musninkų seniūnijoje, Narvydiškio kaime.
Narvydiškio dvaro sodyba yra apie 5 km nuo Vilniaus-Panevėžio automagistralės, prie kelio Vileikiškiai-Musninkai.
Dvarvietė priklausė garsių didikų giminėms. XV-XVI a. šio dvaro savininkas buvo Kęsgailos, Radvilos. XIX a. pirmojoje pusėje Narvydiškis atiteko naujiems šeimininkams Andžejevskiams, o to paties amžiaus antrojoje pusėje į dvarą įsikėlė Jasinskiai. 1931 m. per žemės reformų šios valdos parduotos trims šeimoms: Petkevičių, Markevičių ir Toporauskų. Pačiame dvaro centre įsikūrė Markevičiai.
Kurso de Esperanto
Kurso de Esperanto – nemokama atvirojo kodo programa, apimanti 12 pamokų kursą, skirtą mokytis esperanto kalbos pradedantiesiems. Naudojantis optimizuoto mokymosi pratybomis per dvi savaites galima išmokti esperanto pagrindų.
Narvydiškio dvaras
Dabar dvaras priklauso naujiems šeimininkams, kurie atliko dvaro tyrimus ir sutvarkė.
Kurso de Esperanto
„Kurso de Esperanto“ naudoja visų vartojamų žodžių klausymo testus, skirtus mokytis tarimą ir klausymo supratimą. Vartotojas gali mikrofono pagalba įrašyti savo bandymus kalbėti esperanto kalba ir palyginti juos su originalo pavyzdžiais. Tarp garso įrašų yra ir populiarių dainų melodijų.
Kiekvienos pamokos pabaigoje ir viso esperanto kurso patikrinimo metu vartotojas gali išlaikyti egzaminą ir pasinaudoti šio kurso ypatinga savybe: testus galima nemokamai nusiųsti patikrinimui. Šią vertinimo paslaugą teikia esperanto judėjimo savanoriai, tarp kurių yra ir Vokietijos esperanto jaunimo organizacija.
„Kurso de Esperanto“ remiasi Kvebeko esperanto draugijos sukurtu 10 val. kursu ir kitais kursais. Programa veikia Qt C++ bibliotekos pagrindu, Mac OS X, Windows, Linux operacinėse sistemose. 2013 m. vasario mėn. išleista programos 4.1.2 versija. „Kurso de Esperanto“ išversta maždaug į 30 kalbų. Yra daug savanorių, kurie siekia padidinti šį skaičių. Esperanto kalbos vertimo procesą supaprastina programa „Tradukilo“, kurią taip pat galima nemokamai atsisiųsti.
Kasperis
Kasperis  – miestas Jungtinėse Amerikos Valstijose, Vajominge, prie Šiaurės Plato upės, 350 km į šiaurę nuo Denverio; antras pagal dydį valstijos miestas. Natronos apygardos administracinis centras. 2020 m. jame gyveno 59 038 gyventojai. Yra oro uostas.
Kasperis – svarbus naftos gavybos centras. Taip pat kasamos akmens anglys, urano rūda. Vystoma naftos perdirbimo pramonė. Yra didelis vėjo turbinų parkas.
Gyventojai
2010 metų duomenimis mieste gyveno 92,3 % baltaodžių, 1,0 % juodaodžių, 0,9 % indėnų kilmės, 0,8 % azijiečių, 5,0 % kitokios kilmės gyventojų.
Santa Krus del Kičė
Santa Krus del Kičė  – miestas Gvatemaloje, Gvatemalos aukštumose, 2021 m aukštyje virš jūros lygio. Kičės departamento administracinis centras.
Istorija
Miestas įkurtas konkistadoro Pedro de Alvarado tuoj po to, kai buvo užimta ir sugriauta kičių sostinė Kumarkachas. Šio miesto griuvėsiai panaudoti statant Santa Krus del Kičės katedrą ir laikrodžio bokštą. Kičėje indėnai buvo persekiojami, engiami, todėl daugelis jų persikėlė į Čičikastenangą. Šis miestas greitai peraugo Kičę.
Kutnia
Kutnia – kaimas rytų Baltarusijoje, 30 km į pietryčius nuo Mogiliavo.
Šauklių senovės žemdirbystės vieta
Šauklių senovės žemdirbystės vieta (saugotinas kultūros paveldo objektas) – ankstyvosios žemdirbystės laukai Skuodo rajono savivaldybės teritorijos pietvakarinėje dalyje, Šauklių kaime (Mosėdžio seniūnija),  0,75 km į šiaurės rytus nuo kaimo kryžkelės, kelio į Mosėdį dešinėje pusėje, tarp jo ir Eiškūno upelio, Šauklių miške.
Apibūdinimas
Žemdirbystės vietos pietinėje dalyje yra Šauklių senovės kulto vietos. Manoma, kad jose buvo atliekamos pagoniškos apeigos, susijusios su žemdirbystės tradicijomis.
Istorija
Šioje vietoje iki XVI a. Valakų reformos buvo ankstyvosios žemdirbystės laukai, plytėję Eiškūno upelio kairiajame krante. Valakų reformos metu ši teritorija atsidūrė už valakais išskirstytų ariamos žemės sklypų ribų ir buvo priskirta prie bendro naudojimo paskirties žemės (pievų, ganyklų ir miškų). Tarpukario žemės reformos metu senovės žemdirbystės laukai buvo suskaidyti į sklypus ir išdalinti ūkininkams. Nemaža dalis akmenų krūsnių ir aptvarų buvo sunaikinta, o jų teritorija paversta ariama dirva. Išliko tik mišku apaugusi senovės žemdirbystės laukų vieta.
Vietovę 1939 m. išaiškino ir žvalgė Vytauto Didžiojo kultūros muziejaus darbuotojas Pranas Baleniūnas, 2002 ir 2004 m. – Vilniaus universiteto ir Kretingos muziejaus žvalgomoji archeologinė ekspedicija (vadovas Algimantas Merkevičius).
1,3-1,4 km į rytus-pietryčius nuo Šauklių senovės žemdirbystės vietos, 0,9 km į šiaurės rytus nuo kelio Šaukliai-Kulaliai tilto per Nerpuolės upelį, kairiajame jo krante buvo Šauklių II senovės žemdirbystės vieta, kurią 1967 m. išaiškino ir žvalgė Ignas Jablonskis. Čia buvusių bendrųjų kaimo ganyklų šiaurės rytiniame pakraštyje jis aptiko kelias dešimtis akmenų krūsnių, o šalia jų surado apeiginį akmenį su dubeniu.
Klimavičų apskritis
Suskirstymas
1913 m. apskrityje buvo 13 valsčių.
Klaipėdos mokytojų institutas
Klaipėdos mokytojų institutas – nepilna aukštoji mokykla, veikusi 1946–1956 m. Klaipėdoje.
Istorija
Įsteigtas vietoje 1935–1939 m. veikusio Klaipėdos pedagoginio instituto, naciams užėmus Klaipėdą perkelto į Vilnių ir pavadinto Vilniaus pedagoginiu institutu, prie kurio 1944-1946 m. veikė Vilniaus nepilna aukštoji mokykla. Ji rengė mokytojus ir 1946 m. buvo perkelta į Klaipėdą ir pavadinta Klaipėdos mokytojų institutu.
Klaipėdos mokytojų institutas turėjo 5 skyrius:
Rengė mokytojus septynmetėms mokykloms ir vidurinių mokyklų V-VIII klasėms, iš viso parengė apie 1000 mokytojų. 1956 m. sujungtas su Šiaulių mokytojų institutu.
Dėstytojai
Institute dėstė: Leonas Jovaiša, Vytautas Sirtautas,
Studentų choro vadovas: Juozas Karosas
Auklėtiniai
Klaipėdos mokytojų institutą baigė: Elena Adomavičienė, Ramutis Balčiūnas, Bronius Dobrovolskis, Albertas Juška, Bronius Kalinauskas, Algimantas Knašas, Vytautas Naraškevičius, Algirdas Pocius, Eduardas Vilkas.
Jamnajė
Jamnajė – taip vadinamos Baltarusijos gyvenvietės:
Austrijos demografija
Gyventojų skaičius:  8 210 281 (2009 m. apskaičiavimai) thumb|right|400px|Gyventojų amžiaus piramidė Struktūra pagal amžių: Amžiaus mediana:
Metinis populiacijos prieaugis: 0,052 % (2009 m. apsk.)
Gimstamumas: 8,65 gimimų/1000 gyv. per metus (2009 m. apsk.)
Mirtingumas: 9,91 mirčių/1000 gyv. per metus (2008 m. apsk.)
Migracijos indeksas (per metus imigravusių į šalį ir emigravusių iš šalies žmonių skirtumas): 1,85 migrantų/1000 gyv. (2009 m. apsk.)
Kūdikių mirtingumas per pirmuosius gyvenimo metus: 4,42 mirusiųjų/1000 gimimų (2009 apsk.)
Vidutinė gyvenimo trukmė:
Vyresnių nei 15 metų žmonių raštingumas: 98 %
Sidaravičai
Si̇̀daravičai – agromiestelis rytų Baltarusijoje, 24 km į pietus nuo Mogiliavo. Apylinkės centras.
Istorija
XIX a. buvo Bychavo apskrities Sidaravičų valsčiaus centras, vėliau priklausė Cerkvės Asaveco valsčiui.
Prestižas
Prestižas:
Kuzkavičai
Kuzkavičai – kaimas rytų Baltarusijoje, 15 km į rytus nuo Bychavo.
Istorija
XIX a. buvo Bychavo apskrities Kuzkavičų valsčiaus centras, vėliau priklausė Cerkvės Asaveco valsčiui.
Julija Levčenka
Yuliya Levchenko (g. 1997 m. lapkričio 28 d.) – Ukrainos lengvaatletė, kuri specializuojasi šuolio į aukštį rungtyje. Pasaulio jaunimo čempionė. Pasaulio vicečempionė.
Sportinė karjera
2017 m. Pasaulio čempionate, Londone J. Levčenka iškovojo sidabro medalį ir pagerino savo asmeninį rekordą.
Rolandas Kiškis
Rolandas Kiškis (g. 1976 m. gegužės 3 d. Ukmergėje) – Lietuvos teisininkas, kriminalinės policijos pareigūnas, Finansinių nusikaltimų tyrimo tarnybos direktorius.
Biografija
Gimė lietuvių kalbos mokytojos ir teisininko šeimoje. 1994 m. baigė Ukmergės 6-ąją viduriniąją mokyklą.
Įstojęs į Lietuvos policijos akademiją, 1995 m. pradėjo tarnybą Ukmergės r. policijos komisariato Apsaugos policijoje.
2014–2022 m. buvo Kriminalinės policijos biuro viršininku. 2022 m. rugsėjo 16 d. tapo Finansinių nusikaltimų tyrimo tarnybos direktoriumi. Suteiktas vidaus tarnybos generolo laipsnis. .
Moka lietuvių, rusų, anglų kalbas.
Ričardas Pocius
Ričardas Pocius (g. 1970 m. birželio 18 d. Rietave ) – Lietuvos karininkas.
Biografija
1997 m. baigė Kanados ginkluotųjų pajėgų mokyklą, 1999 m. – Vilniaus universiteto Teisės fakultetą.
1998–1999 m. Lietuvos taupomojo banko Prevencijos ir informacijos apsaugos skyriaus viršininkas. 1999–2002 m. Lietuvos Respublikos Specialiųjų tyrimų tarnybos komisaras-specialusis agentas patarėjas. 2002–2004 m. Krašto apsaugos ministerijos Generalinė inspekcijos Tyrimų skyriaus viršininko pavaduotojas.
Diablada
thumb|250px|Diablados šokėjas iš [[Oruro]]
Diablada arba Danza de Diablos (Velnių šokis) yra tradicinis Pietų Amerikos šokis, sukurtas Andų Altiplane. Pagrindiniai bruožai - kaukės ir velnias kostiumai, kuriuos nešioja šokėjai. Šis šokis yra ispanų teatro pastatymų ir Andų tautų religinių apeigų mišinys, pvz., Llama llama - urų šokis dievo Tvi garbei (kasyklų, ežerų ir upių saugotojas), ir aimarų kalnakasių ritualas Ančančui (urvų ir kitų izoliuotų vietų demonas).
Šio šokio kilmė ir prasmė yra Bolivijos, Čilės ir Peru istorikų ginčų objektas, mat visose šiose šalyse Diablada yra svarbi šalies kultūros dalis. Ekvadore yra vietinis šokis, vadinamas Diablada pillareña, o kitose šalyse (pvz., Argentina, JAV ir Austrija) veikia Diablados šokio kolektyvai.
Klaipėdos krašto valdžios žinios
Klaipėdos krašto valdžios žinios – laikraštis, ėjęs 1920–1939 m. Klaipėdoje. Skelbėsi esąs skelbimo organas visoms Klaipėdos krašto įstaigoms.
Istorija
Redagavo Klaipėdos krašto direktorijos atstovai.
Mogiliavo apskritis
Mogiliavo apskritis – buvęs teritorinis vienetas dabartinėje rytų Baltarusijoje. Centras – Mogiliavas. 1897 m. buvo 155,7 tūkst. gyventojų.
Istorija
Apskritis įkurta 1777 m. balandžio 2 d. Rusijos imperijoje ir priklausė Mogiliavo gubernijai. Po I pasaulinio karo panaikinta.
Suskirstymas
1913 m. apskrityje buvo 13 valsčių.
Sumai (tauta)
Sumai, dar žinomi kaip Sumu ar Mayangna - indėnų tauta, kuri gyvena rytų Nikaragvos bei Hondūro pakrantėse (istoriniame Moskitų krante).
Jų kalba priklauso nedidelei Misumalpano kalbų šeimai ir yra gimininga miskitų kalbai. Ji yra laikoma nykstančia, kadangi dauguma sumų perima miskitų kalbą. Didžiausia sumų koncentracija yra Uaspuko upės baseine. Jie dalijasi į atskiras gentis su skirtingais dialektais, tarp kurių yra Mayangna, Tawahka, Panamahka ir Twahka.
Ikikolumbinių sumų kultūra priklausė Amerikos tarpinei zonai, todėl jų kultūrai būdingi tiek Mezoamerikos, tiek Senovės Peru civilizacijos artefaktai. Laikoma, kad šią teritoriją labiau veikė muiskų kultūros įtaka.
Kolonijiniu laikotarpiu nuo XVIII a. sumų gyvenamose teritorijose įtaką išplėtė britai ir miskitai, sukūrę čia savo Moskitų kranto karalystę (britų protektoratą). Pastarieji marginalizavo sumus. Nuo XIX a. sumų teritorijos atiteko Nikaragvai, o XX a. dalis jų perduotos Hondūrui. Dalis sumų Nikaragvoje yra sukūrę Awas Tingni bendruomenę, kovojančią už jų teises.
Uspantekų kalba
Uspantekų kalba (sav. Uspanteco) – majų kalbų šeimai priklausanti kalba, vartojama vakarų Gvatemaloje, Kičės departamente, daugiausia San Migel Uspantano savivaldybėje. Labai artima kičių kalbai. Tai viena iš 3 toninių majų kalbų.
Raštingumas šia kalba labai žemas. Yra išleista gramatika, Naujasis Testamentas, veikia radijo laidos.
Dennis Rodman
Karjera
Rodman žaidė tokiose komandose kaip Detroito „Pistons“, San Antonijaus „Spurs“, Čikagos „Bulls“, Los Andželo „Lakers“ ir Dalaso „Mavericks“. Dennis turėjo dvi pravardes – Dennis grėsmė („Dennis the Menace“) ir kirminas („The Worm“). Jos buvo duotos dėl žaidėjo pasiaukojančio žaidimo gynyboje ir kovojant dėl kamuolių. Savo karjerą amerikietis pradėjo lengvojo krašto puolėjo pozicijoje, o vėliau perėjo prie sunkiojo krašto puolėjo.
Rodman 7 kartus pateko į geriausiai besiginančių NBA krepšininkų rinktinę (1989–1993, 1995–1996) bei 5 kartus tapo NBA čempionu (1989–1990, 1996–1998) (su Detroito „Pistons“ ir su Čikago „Bulls“).
Baigęs NBA karjerą Dennis atsitraukė nuo krepšinio ir dažnai dalyvaudavo įvairiuose pramoginiuose renginiuose, filmuodavosi filmuose.
Po ilgos pertraukos Rodman nusprendė grįžti į krepšinį. 2003 m. jis pasirašė kontraktą su NBDL lygos „Long Beach Jam“ ekipa, kitais metais persikėlė į „ABA“ lygą. Joje jis žaidė dvejose ekipose – iš pradžių „Orange County Crush“, vėliau – „Tijuana Dragons“.
2005 m. Rodman du kartus lankėsi Suomijoje – iš pradžių jis ketino dalyvauti žmonų nešimo varžybose, tačiau iš jų pasitraukė dėl sveikatos problemų, o lapkričio mėnesį sužaidė vienerias rungtynes už Suomijos aukščiausios lygos komandą „Torpan Pojat“.
Nepavykus sugrįžti į NBA, Dennis 2006 m. sausio 28 d. pasirašė eksperimentinį vienerių rungtynių kontraktą su Didžiosios Britanijos lygos ekipa „Brighton Bears“. Šioje komandoje amerikietis sužaidė trejas rungtynes.
2011 m. balandžio 1 d. Detroito komanda pagerbė Rodman vilkėtus 10 numeriu pažymėtus marškinėlius, o rugpjūčio 12 d. Dennis buvo įrašytas į NBA Krepšinio šlovės muziejų.
Bibliografija
Rodman yra išleidęs keturias knygas apie save:
Jamnajė (Bychavas)
Jamnajė – kaimas rytų Baltarusijoje, 12 km į vakarus nuo Bychavo.
Istorija
XIX a. buvo Bychavo apskrities Jamnajės valsčiaus centras, vėliau priklausė Haradzeco valsčiui.
Lotynų Amerikos popmuzika
Lotynų Amerikos popmuzika  – popmuzikos stilius, susiklostęs Lotynų Amerikoje bei lotynoamerikiečių diasporoje (daugiausia Jungtinėse Amerikos Valstijose). Išpopuliarėjo XX a. devintajame-dešimtajame dešimtmečiuose.
Viena šio stiliaus ištakų – teksasietiška muzika (tejano), kurioje pirmiausia iš Lotynų Amerikos muzikos pradėti naudoti sintezatoriai, pradėta orientuotis į miesčionišką auditoriją. Be to, Niujorke ir Majamyje devintajame dešimtmetyje suklestėjo klubinė lotynoamerikietiška muzika – išlaikyta tradicinė lotynoamerikietiška ritmika, tačiau muzika aranžuota sintezatoriais, būgnų aparatais. Iš to susiformavo Lotynų Amerikos popmuzika, kuri išlaikė tradicinius ritmus, bet jos melodika buvo pagrįsta daugiau tuo metu paplitusia popmuzika.